cyanic-selkie/wikianc huggingface dataset:
จานรอบดาวเคราะห์
จานรอบดาวเคราะห์ (circumplanetary disc) คือกลุ่มสสารที่ประกอบกันเป็นรูปวงแหวนหรือแพนเค้ก ประกอบไปด้วย ก๊าซ, ฝุ่น, เศษชิ้นส่วนของดาวเคราะห์, ดาวเคราะห์น้อย หรือชิ้นส่วนจากการชนกัน ในวงโคจรรอบดาวเคราะห์ สสารเหล่านี้อาจเป็นแหล่งที่มาของวัสดุที่ก่อตัวเป็นดวงจันทร์ขึ้นมา แผ่นจานลักษณะนี้อาจเกิดขึ้นมาได้จากหลายสาเหตุ
ในเดือนมิถุนายน 2019 นักดาราศาสตร์ตรวจพบหลักฐานของแผ่นจานรอบดาวเคราะห์ PDS 70b โดยพิจารณาจากสเปกโทรสโกปีและได้ตรวจเจอสัญญาณที่แสดงถึงการพอกพูนกันของสสาร ซึ่งลักษณะดังกล่าวนี้ยังมีการตรวจพบในดาวเคราะห์อื่นๆก่อนหน้านี้ด้วย แล้วในเดือนกรกฎาคม 2019 นักดาราศาสตร์ก็ได้ตรวจพบแผ่นจานรอบดาวเคราะห์เป็นครั้งแรกโดยใช้ Atacama Large Millimeter/submillimeter Array (ALMA)  โดย ALMA ทำการสังเกตในช่วงความยาวคลื่นระดับมิลลิเมตรและซับมิลลิเมตร ซึ่งเหมาะแก่การสังเกตการณ์ฝุ่นที่กระจุกตัวอยู่ในบริเวณระหว่างดาวเคราะห์ เพราะดาวฤกษ์จะแผ่รังสีในช่วงความยาวคลื่นนี้ค่อนข้างน้อย ในขณะที่การสังเกตการณ์ในช่วงแสงที่ตามองเห็นมักจะยากกว่าเพราะถูกรบกวนโดยแสงจากดาวฤกษ์ได้ง่าย
แผ่นจานรอบดาวเคราะห์ถูกตรวจพบรอบดาวคล้ายดาวพฤหัส ซึ่งมีมวลมากและอายุน้อย PDS 70c นอกจากนี้ยังอาจมีแผ่นจานอยู่รอบดาวเคราะห์อีกดวงคือ PDS 70b ด้วยเช่นกัน ดาวเคราะห์นอกระบบเหล่านี้เป็นส่วนหนึ่งของระบบดาว PDS 70 ซึ่งอยู่ห่างจากโลกประมาณ 370 ly
ดับเบิลยูดับเบิลยูอี ฮีท
ดับเบิลยูดับเบิลยูอี ฮีท เป็นรายการโทรทัศน์ที่เกี่ยวกับมวยปล้ำอาชีพ ของ WWE โดยออกอากาศทุกวันอาทิตย์ซึ่งเริ่มออกอากาศตั้งแต่วันที่ 2 สิงหาคม ค.ศ. 1998 จนถึงวันที่ 30 พฤษภาคม ค.ศ. 2008
รูปแบบก่อน
WWF Sunday Night Heat เริ่มออกอากาศครั้งแรกทางช่อง USA Network ในวันที่ 2 สิงหาคม 1998 ในประเทศสหรัฐอเมริกา โดยฉาย 1 ชั่วโมงจะมีการถ่ายทอดสดในคืนวันอาทิตย์ ซึ่งเป็นโปรแกรมหลักที่สองของ WWF ประจำสัปดาห์โทรทัศน์แสดงเส้นขึ้นให้บริการเป็นข้อมูลเสริมของโปรแกรมวันจันทร์ Raw Night Heat จะคุณลักษณะรูปแบบคล้ายกับว่าการ Raw จันทร์คืน feuds อย่างต่อเนื่องที่จากสัปดาห์ก่อนหน้าจะคืบหน้าในระหว่างการแสดงและในวันต่อไปของวัตถุดิบจันทร์คืนจะได้รับการส่งเสริมอย่างมาก เมื่อวันที่กำหนด WWF pay-per- View คืนเหตุการณ์ความร้อนก็จะเป็นตัวอย่างแสดงให้กับกิจกรรม
วัดกาหลง (จังหวัดสมุทรสาคร)
วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านกาหลงบน ตำบลกาหลง อำเภอเมืองสมุทรสาคร จังหวัดสมุทรสาคร
แต่เดิมพื้นที่วัดเป็นพื้นที่ลุ่ม รอบ ๆ เป็นป่าไม้เบญจพรรณ ราวปี พ.ศ. 2367 มีพระภิกษุรูปหนึ่งได้เดินทางมาจากกรุงเทพฯ เห็นว่าเป็นภูมิประเทศที่เหมาะสมในการสร้างวัด จึงได้ชักชวนญาติโยมช่วยกันบูรณปฏิสังขรณ์ ต่อมาได้อาราธนาพระภิกษุซึ่งเป็นคนพื้นบ้านกาหลง มาเป็นผู้ปกครองและได้ทำนุบำรุงให้มีความเจริญขึ้น ตั้งเป็นวัดเมื่อ พ.ศ. 2367 ได้รับพระราชทานวิสุงคามสีมาเมือ พ.ศ. 2498
ปูชนียวัตถุในวัดได้แก่ รูปปั้นองค์หลวงพ่อสุด หลวงพ่อกาหลง พระพุทธชินราชจำลอง หลวงพ่อทอง พระสีวลี หลวงพ่อโสธร เป็นต้น
วัดมีชื่อเสียงจากเรื่องวัตถุมงคลที่สร้างโดยพระครูสมุทรธรรมสุนทร (สุด สิริธโร) มีชื่อเสียงโด่งดังไปทั่วและเป็นพระอาจารย์ของตี๋ใหญ่ จอมโจรชื่อดังในอดีต ด้วยร่ำลือกันว่าท่านเป็นคนมอบเครื่องรางของขลังให้ตี๋ใหญ่ ทำให้รอดพ้นแคล้วคลาดจากการถูกเจ้าหน้าที่บ้านเมืองเข้าจับกุม ท่านยังเป็นเกจิต้นตำรับยันต์ตะกร้อที่มีพุทธคุณด้านอยู่ยงคงกระพันชาตรี ยันต์ตะกร้อเป็นยันต์ที่หลวงพ่อสุดได้จัดทำขึ้นมา ด้วยการปลุกเสกลงอาคม โดยใช้ภาษาขอม เขมร และลาว ได้รับความนิยมจากบรรดาสานุศิษย์เป็นอย่างยิ่ง
พระยาพัทลุง
พระยาพัทลุง อาจหมายถึง
พ.ศ. 733
พุทธศักราช 733 ใกล้เคียงกับ
ลูกอม (เพลงวัชราวลี)
"ลูกอม" เป็นซิงเกิลแรกของวงดนตรีวัชราวลี ประพันธ์เนื้อร้อง-แต่งทำนองและเรียบเรียงโดย มนต์ชัย สัตยเทพ โดยที่มาของเพลงนี้มาจากเขาจะเซอร์ไพรส์เจ้าสาวในวันแต่งงานของเพื่อนคนหนึ่ง ต่อมาเมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" และทำให้พวกเขาได้ก่อตั้งวงวัชราวลีขี้นมาซึ่งชื่อวง "วัชราวลี" ก็ได้มาจากชื่อเจ้าสาวคนนั้น
เพลงนี้ออกจำหน่ายในวันที่ 31 ตุลาคม พ.ศ. 2552 และมิวสิกวิดีโอเพลงนี้ได้เผยแพร่ในยูทูบวันที่ 31 ตุลาคม พ.ศ. 2552 หลังจากงานแต่งงานของเพื่อนคนหนึ่ง ทางช่องTinNAmou ในยูทูบ และต่อมาได้เกิดวงวัชราวลีขึ้น เนื้อหาของเพลงเกี่ยวกับความรัก ที่สวยงามของชายหญิงคู่หนึ่ง ที่ตัดสินใจจะใช้ชีวิตร่วมกัน
การตอบรับ
เพลง "ลูกอม" ได้ติดอันดับชาร์ทเพลงอันดับที่ 42 ใน 100 ของโลกใน Youtube ในปี พ.ศ. 2555
เจ้าชายไมเคิลแห่งยูโกสลาเวีย
เจ้าชายไมเคิลแห่งยูโกสลาเวีย (Prince Michael of Yugoslavia) ประสูติเมื่อวันที่ 18 มิถุนายน 2501 ณ บูโลญบียงกูร์ ประเทศฝรั่งเศส เป็นพระโอรสพระองค์รองใน เจ้าชายอเล็กซานเดอร์แห่งยูโกสลาเวีย (2467-2559) กับ เจ้าหญิงมาเรีย ปีอาแห่งบูร์บง-ปาร์มา ทรงเป็นพระนัดดาใน เจ้าชายพอลแห่งยูโกสลาเวีย และ เจ้าหญิงโอลกาแห่งกรีซและเดนมาร์ก เป็นพระปนัดดาใน เจ้าชายนิโคลัสแห่งกรีซและเดนมาร์ก ผ่านทางสายพระบิดา ส่วนทางฝ่ายพระมารดานั้น เป็นพระราชนัดดาใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม พระราชปนัดดาใน สมเด็จพระเจ้าอัลแบร์ที่ 1 แห่งเบลเยียม เป็นพระภาคิไนยใน เจ้าชายวิตตอรีโอ เอมานูเอเล เจ้าชายแห่งเนเปิลส์ ทรงมีพระเชษฐาฝาแฝดคือ เจ้าชายดิมิทรีแห่งยูโกสลาเวีย ด้านการศึกษาพระองค์ทรงเรียนจบจากโรงเรียนธุรกิจในปารีส เมื่อทรงเรียนจบ ทรงย้ายไปอยู่ที่ปาล์มบีช  ฟลอริด้า ซึ่งทรงเป็นนายหน้าซื้อขายอสังหาริมทรัพย์เป็นเวลา 15 ปี และเมื่อมิได้ทรงงานด้านนายหน้าที่ดินแล้ว ทรงเข้าชมรม Access International Advisors ปัจจุบันทรงงานให้กับDiligenceซึ่งเป็นบริษัทธุรกิจอัจฉริยะระดับโลกในฐานะที่ปรึกษาอาวุโสของสำนักงานเจนีวาของบริษัท
กิจกรรมด้านสาธารณกุศล
ในปี 2553 พระองค์ทรงงานตำแหน่งคณะกรรมการบริหารของ Visionary Alternatives, Inc. ซึ่งเป็นองค์กรการกุศลที่ค้นพบและจัดหาแนวทางการรักษาทางการแพทย์ทางเลือกที่ก้าวร้าวสำหรับผู้ป่วยวิกฤต โดยทรงเสด็จไปทรงงานที่เมืองมอนติ คาร์โล และเมื่อวันที่ 19 มิถุนายน 2558 มีงานเลี้ยงพระกระยาหารค่ำในพระราชวังเซอร์เบีย โดยมีองค์พระประมุของค์ปัจจุบันแห่งราชวงศ์เซอร์เบียคือ อาเลกซานดาร์ คาราจอร์เจวิช เสด็จพระราชดำเนินพร้อมด้วย แคทเทอรีน แคร์รี เบ็ทติส และพระราชวงศ์เซอร์เบีย เพื่อเป็นการแสดงความใส่พระราหฤทัยและพระราชทานกำลังใจแด่เจ้าชายไมเคิลในฐานะผู้ดูแลโครงการ "Make a WISH" ของสถานเอกอัครราชทูตเซอร์เบีย
ชาติวุฒิ บุณยรักษ์
ชาติวุฒิ บุณยรักษ์ เป็นนักเขียนชาวไทย เกิดวันที่ 27 เมษายน พ.ศ. 2518 ที่กรุงเทพฯ จบการศึกษา ปริญญานิเทศศาสตร์บัณฑิต สาขาวิทยุกระจายเสียงและวิทยุโทรทัศน์ มหาวิทยาลัยหอการค้าไทย และ ปริญญานิเทศศาสตร์มหาบัณฑิต สาขาสื่อสารการตลาด มหาวิทยาลัยหอการค้าไทย เมื่อปี 2543
มีผลงานเรื่องสั้นเรื่องแรก “รักลอยลม” ตีพิมพ์ในนิตยสารสุดสัปดาห์ เมื่อปีพ.ศ. 2546 ปลายปีพ.ศ. 2547 ออกหนังสือรวมเรื่องสั้นสองเล่มในชื่อ “ตำนานสุดท้าย-ไอ้มดแดง” และ “วันพิพากษา” ในปีพ.ศ. 2548 รวมเรื่องสั้น “ตำนานสุดท้าย-ไอ้มดแดง” เข้ารอบ 1 ใน 20 เล่มสุดท้ายของการประกวดรางวัลซีไรท์ประจำปี 2548 ปีพ.ศ. 2549 มีรวมเรื่องสั้นลำดับที่สามในชื่อ “นาฏกรรมเมืองหรรษา” ออกกับสำนักพิมพ์มติชน
"ชาติวุฒิ บุณยรักษ์" ได้เสียชีวิตลงเมื่อเวลา 15.00 น.วันที่6 พฤษภาคม พ.ศ. 2555 จากอาการปอดบวมและติดเชื้อในกระแสเลือด หลังจากพักรักษาตัวจากเหตุอัตวินิบาตกรรมด้วยการลั่นกระสุนใส่ศีรษะตนเองเมื่อวันที่ 11 ตุลาคม 2553
เกียรติประวัติ
อ้างอิง:ข้อมูลจาก บ. เจเนซิสมีเดียคอม จำกัด สนพ.แรกที่ตีพิมพ์ผลงานของเขา
พุฒิชัย เกษตรสิน
พุฒิชัย เกษตรสิน (เกิด 3 กรกฎาคม พ.ศ. 2529) ชื่อเล่น พุฒ เป็นนักแสดง พิธีกร ดีเจ นายแบบชาวไทย
ประวัติและการศึกษา
พุฒิชัย เกษตรสิน เกิดเมื่อวันที่ 3 กรกฎาคม พ.ศ. 2529 ที่จังหวัดราชบุรี เป็นบุตรคนที่ 4 ของครอบครัวจากบุตรชาย ตระกูลปักษีโรจน์ ปัจจุบันบิดามารดาพักอาศัยอยู่ในจังหวัดราชบุรี  ครอบครัวประกอบอาชีพเกษตรกรรม ตอนเด็กช่วยพ่อแม่ปลูกผักผลไม้  นับถือศาลนาพุทธ  และเคยอยากเป็นนักฟุตบอลอาชีพก่อนที่จะเข้าสู่วงการบันเทิงโดยการชักชวนของรุ่นพี่ จนได้เป็นนักแสดงสังกัด GMM 25 ต่อมาไปเซ็นสัญญาเป็นนักแสดงPPTV แต่ปัจจุบันออกมาเป็นนักแสดงอิสระ พุฒิชัยเข้าเรียนที่โรงเรียนวันทามารีอา จังหวัดราชบุรี เรียนตั้งแต่ระดับอนุบาลจนถึงชั้นประถมศึกษาปีที่ 6 หลังจากนั้นก็ย้ายไปเรียนที่โรงเรียนประสาทรัฐประชากิจ จนจบชั้นมัธยมศึกษาปีที่ 6 ปัจจุบันจบการศึกษาระดับปริญญาตรีจากคณะวิทยาการจัดการ สาขานิเทศศาสตร์ มหาวิทยาลัยสวนดุสิต
ปัจจุบันสมรสกับนางเอกสาวจุ๋ย วรัทยา นิลคูหา เมื่อวันที่ 16 พฤศจิกายน พ.ศ. 2561
ปัจจุบันมีบุตรด้วยกัน 1 คน เป็นบุตรชาย มีชื่อว่า พิชญ์ศราพงศ์ เกษตรสิน ชื่อเล่น พีร์เจ เกิดเมื่อวันที่ 24 พฤศจิกายน พ.ศ. 2565
วงการบันเทิง
พุฒิชัยเริ่มต้นชีวิตในวงการบันเทิงจากการเป็นวีเจ อยู่ที่รายการ โอไอซี ทางช่อง 5 และจัดรายการวิทยุที่คลื่น Hotwave 91.5 ก่อนจะย้ายมาจัดที่ chill fm 89 ในช่วงเวลาแปดโมงเช้าถึงสิบโมงเช้า ปัจจุบันเป็นดีเจจัดแฉข่าวเช้า EFM94 เวลาแปดโมงเช้าถึงสิบโมงเช้าพฤหัส-ศุกร์
พุฒิชัยเริ่มงานการแสดงครั้งแรกในละครซิทคอมเรื่อง คู่รักต่างขั้ว ของ ทีวี ธันเดอร์ กำกับโดย มารุต สาโรวาท พุฒิชัยเป็นดีเจที่มีผลงานโดดเด่นทั้งงานพิธีกรและการแสดง จนได้รับความสนใจจาก ปิยวดี มาลีนนท์ ผู้จัดการละครค่ายเวฟทีวี ได้ชักชวนให้เข้ามาร่วมงานแสดงกับสถานีโทรทัศน์ไทยทีวีสีช่อง 3 เป็นครั้งแรก ในละครแนวลึกลับเรื่อง จุดนัดภพ ปี 2 กับบทบาทของ ร.ต.ท.บูรพา ธาราทิพย์ หรือหมวดบู๊ ผลงานสร้างชือในบทบาทพระเอกเต็มตัว เล่ห์นางฟ้า ฝันเฟื่อง ร้อยเล่ห์เสน่ห์ร้าย  I Wanna Be Sup'Tar วันหนึ่งจะเป็นซุปตาร์ แหวนดอกไม้ เกมมายา สงครามนักปั้น ใบไม้ที่ปลิดปลิว
งานอดิเรก
ทำช่อง youtube ร่วมกับ ภรรยา  วรัทยา นิลคูหา   และ เพื่อน ดีเจเป้ วิศวะ กิจตันขจร ,คิริน ไซมอน ยัง ชื่อช่อง yerrtv
ผู้จัดละคร
ร่วมกับ ภรรยา วรัทยา นิลคูหา
เนื้อตายเน่า
เนื้อตายเน่า (Gangrene) คือภาวะซึ่งเกิดขึ้นเมื่อเนื้อเยื่อบางส่วนของร่างกายตายไปเป็นปริมาณมาก จนเป็นภาวะซึ่งอาจเป็นอันตรายถึงชีวิตได้ ภาวะนี้อาจเกิดจากการบาดเจ็บหรือการติดเชื้อ หรือพบในผู้ป่วยเรื้อรังจากโรคที่ส่งต่อการไหลเวียนเลือด สาเหตุส่วนใหญ่เกิดจากการขาดเลือดไปเลี้ยงเนื้อเยื่อส่วนนั้น ๆ ทำให้เซลล์ตาย โรคเบาหวานและการสูบบุหรี่เป็นเวลานานเพิ่มความเสี่ยงของการเกิดเนื้อตายเน่าได้
โขนชักรอก
โขนชักรอก เป็นวิวัฒนาการอีกขึ้นหนึ่งของการแสดงโขน ซึ่งไม่ค่อยมีผู้เขียนไว้เป็นหลักฐาน โขนชักรอกเป็นการแสดงที่ชักรอกตัวโขนให้ลอยขึ้นไปจากพื้นเวที มีทั้งแบบโขนฉากและโขนหน้าจอ ในเรื่องรามเกียรติ์มีบทบาทที่ต้องเหาะเหินเดินอากาศ
โขนชักรอกที่แสดงแบบโขนฉากกำเนิดขึ้นในสมัยรัชกาลที่ 6 เนื่องจากมีพระราชอาคันตุกะเข้ามาเมืองไทยอยู่เป็นประจำ ทรงจัดให้มีการแสดงโขนรับรองพระราชอาคันตุกะเหล่านั้น ส่วนโขนชักรอกที่แสดงแบบโขนหน้าจอมีคณะเอกชนนำไปแสดง โขนชักรอกแบบการแสดงโขนหน้าจอไม่ค่อยเรียบร้อยและสวยงามเท่าโขนฉาก เพราะโรงโขนหน้าจอไม่มีโครงหลังคาด้านบนที่แข็งแกร่งรับสายรอก เวลาที่ชักรอกจึงเห็นลวดสลิงที่ผูกสายรอกห้อยยานลงมา
โยฮัน ชเตราส์ (ผู้พ่อ)
โยฮัน ชเตราส์ (Johann Strauß; 14 มีนาคม ค.ศ. 1804 – 25 กันยายน ค.ศ. 1849) เป็นคีตกวีชาวออสเตรีย ผลงานที่ทำให้เขาเป็นที่รู้จักได้แก่เพลงวอลซ์ และเพื่อทำให้เพลงประเภทนี้เป็นที่รู้จักกันมากขึ้น โยเซฟ แลนเนอร์ จึงได้ (โดยไม่ตั้งใจ) จัดตั้งมูลนิธิขึ้นเพื่อให้บุตรชายของเขาสืบสานอาณาจักรดนตรีต่อไป อย่างไรก็ดี บทเพลงของเขาที่เป็นที่รู้จักมากที่สุดเห็นจะได้แก่ ราเด็ตสกี้มาร์ช (ตั้งชื่อตามโยเซฟ ราเด็ตสกี้ ฟอน ราเด็ตส์) ในขณะที่เพลงวอลซ์ที่เลื่องชื่อที่สุดของเขาได้แก่ Lorelei Rhine Klänge โอปุส 154
ชีวิตและงาน
ชเตราส์ ผู้พ่อ เป็นบิดาของโยฮัน ชเตราส์ ผู้บุตร, โยเซฟ ชเตราส์ และ เอด๊วด ชเตราส์ เขายังมีบุตรสาวอีกสองคน ได้แก่ อันนา และเทเรเซ รวมถึงบุตรชายคนที่สาม เฟอร์ดินาน และมีชีวิตอยู่ดูโลกได้เพียงแค่สิบเดือน
บิดามารดาของชเตราส์เป็นผู้ดูแลกระท่อม และแม้ว่าเหตุร้ายจะมาเยือนครอบครัวของเขา เมื่อมารดาเสียชีวิตด้วยโรคไข้หวัดเมื่อเขาอายุได้เพียงเจ็ดขวบ เมื่อเขามีอายุได้สิบสองปี บิดาของเขาชื่อฟร้านซ์ บอร์เกียส ก็ได้เสียชีวิตอีกคนจากการจมน้ำในแม่น้ำดานูบ แม่บุญธรรมของเขาได้จัดการให้เขาได้ไปฝึกหัดงานเย็บเล่มหนังสือกับโยฮัน ลิชต์ไชเดิ้ล แต่เขากลับหาเวลาว่างไปหัดไวโอลินกับวิโอล่า และสามารถหางานในวงดนตรีท้องถิ่นของนายวงชื่อมิคาเอ็ล พาร์เมอร์ จากนั้นเขาก็ออกจากวงเพื่อไปร่วมวงสตริงควอร์เต็ตที่เป็นที่นิยม ชื่อว่าวง แลนเนอร์ ควอร์เต็ต ตั้งขึ้นโดยโยเซฟ แลนเนอร์คู่แข่งในอนาคตของเขา และสองพี่น้องตระกูลดราเก้นเฮก ชื่อคาร์ลกับโยฮัน วงสตริงควอร์เต็ตนี้เล่นเพลงวอลซ์แบบเวียนนา และเพลงคันทรี่แดนซ์ (Kontretanz)แบบเยอรมัน และได้ขยายไปเป็นวงเครื่องสายใน ค.ศ. 1824 ในขณะที่มีปัญหาทะเลาะเบาะแว้งกับเพื่อนร่วมวง เขาไม่เคยทิ้งงานฝึกหัดเป็นช่างเย็บเล่มหนังสือ เขายังได้เรียนดนตรีกับโยฮัน โปลิชานสกี้ (Johann Polischansky) ในช่วงฝีกหัดงานอีกด้วย
ต่อมาเขาได้เลื่อนขั้นเป็นผู้แทนวาทยากรในวงดุริยางค์ที่เขาเล่นอยู่ และใน ค.ศ. 1825 ก็ได้จัดตั้งวงดนตรีของตนเองขึ้น และเริ่มประพันธ์เพลงสำหรับเล่นเองในวง เขาได้กลายเป็นนักประพันธ์เพลงเต้นรำที่มีชื่อเสียงมากที่สุดและเป็นที่รักของผู้ฟังมากที่สุดคนหนึ่งในเวียนนา และได้นำวงของเขาออกเดินสายเปิดการแสดงในเยอรมนี เนเธอร์แลนด์ เบลเยี่ยม อังกฤษ และ สก็อตแลนด์ ในขณะเดินทางต่อไปยังประเทศฝรั่งเศส เขาได้ยินเพลงควอดริลและเริ่มแต่งขึ้นมาเองบ้าง และเป็นผู้ที่ทำให้เพลงประเภทนี้เป็นที่รู้จักในออสเตรีย
นอกเหนือจากปัญหาครอบครัวแล้ว เขายังได้ไปเปิดการแสดงในเกาะอังกฤษบ่อยครั้ง และเตรียมที่จะเขียนบทเพลงให้กับองค์กรการกุศลที่นั่น เพลงวอลซ์ของเขาพัฒนาจากระบำชาวนาในจังหวะสาม/สี่ เป็นสี่/สี่ และมีท่อนนำ และไม่ค่อยมีการอ้างถึงโครงสร้างเพลงวอลซ์แบบห้า/สองที่ตามมา และมักจะมีท่อนสร้อยสั้น ๆ อีกทั้งท่อนจบที่เร่งเร้า ในขณะที่โยฮัน ชเตราส์ (ผู้บุตร) ได้ขยายโครงสร้างเพลงวอลซ์และใช้เครื่องดนตรีมากกว่าบิดา และแม้ว่าชเตราส์ ผู้เป็นบิดามีความสามารถทางดนตรีไม่เก่งกาจเท่าบุตรชายของเขา หรือไม่มีหัวการค้าเท่าไหร่นัก เขาก็เป็นหนึ่งในนักประพันธ์เพลงเพียงไม่กี่คน (รวมทั้งโยเซฟ แลนเนอร์ที่แต่งเพลงพร้อมกับตั้งชื่อเพลง ทำให้ผู้คนจดจำได้ง่าย อีกทั้งยังเพิ่มยอดขายของโน้ตอีกด้วย
โยฮัน ชเตราส์ ผู้บุตร มักจะเล่นเพลงที่บิดาเป็นคนแต่ง และยังเปิดเผยว่าชอบบทเพลงเหล่านี้ ถึงแม้ว่าจะเป็นที่ทราบกันในสังคมชาวเวียนนาว่าบิดาเขามีคู่แข่งมากแค่ไหน อีกทั้งยังมีสื่อมวลชนช่วยโหมกระพือกระแส โดยส่วนตัวแล้ว โยฮัน ชเตราส์ ที่หนึ่ง ปฏิเสธที่จะเปิดการแสดงอีกที่คาสิโนของนายดอมมาเยอร์ ที่เสนอให้บุตรชายของเขาเริ่มอาชีพวาทยกรและคอยช่วยเหลือให้ก้าวหน้าในอาชีพการงานตลอดชีวิต และในภายหลัง ชื่อเสียงของบุตรชายก็บดบังผู้เป็นบิดา ในแง่ของความนิยมในส่วนของดนตรีคลาสสิก
18041849
ปอร์โต-โนโว
ปอร์โต-โนโว (Porto-Novo) เป็นเมืองหลวงของประเทศเบนิน ตั้งอยู่ทางตะวันออกเฉียงใต้ของประเทศ เป็นเมืองท่าบริเวณปากอ่าวกินี มีพื้นที่ครอบคลุม 110 ตร.กม. มีประชากร 223,552 คน ในปี ค.ศ. 2002
ปอร์โต-โนโวเป็นเมืองใหญ่เป็นอันดับ 2 ของประเทศ รองจากเมืองกอตอนู พื้นที่บริเวณกรุงปอร์โต-โนโวมีการผลิตน้ำมันปาล์ม ต้นฝ้าย นุ่น มีการค้นพบน้ำมันปิโตรเลียมนอกจากฝั่งของเมืองในคริสต์ทศวรรษ 1990 ทำให้เป็นเมืองส่งออกสำคัญ
คาดว่าเป็นเมืองในคริสต์ศตวรรษที่ 16 โดยเป็นที่ตั้งของอาณาจักรพื้นเมืองขนาดเล็ก ต่อมาในคริสต์ศตวรรษที่ 17 ชาวโปรตุเกสได้เข้ามาตั้งสถานีการค้าและกลายเป็นศูนย์กลางการค้าทาส ต่อมาตกเป็นดินแดนใต้อารักของฝรั่งเศสใน ค.ศ. 1863 และเป็นเมืองหลวงของอาณานิคมดาโฮเมย์ในแอฟริกาตะวันตกของฝรั่งเศส ใน ค.ศ. 1904
เซเลม (รัฐออริกอน)
เซเลม (Salem) เป็นเมืองหลวงของรัฐออริกอน และเป็นเมืองหลวงของแมเรียนเคาน์ตี เซเลมตั้งอยู่ที่ใจกลางของวิลแลเมตต์แวลลีย์ อยู่ริมแม่น้ำวิลลาเมตต์ ถ้าเดินทางไปทางเหนือของเมือง แม่น้ำนี้เริ่มที่เขตแดนระหว่างแมเรียนเคาน์ตีกับโพล์กเคาน์ตี เซเลมถูกค้นพบเมื่อ พ.ศ. 2385 และเป็นเมืองหลวงของดินแดนออริกอน ใน พ.ศ. 2394 และได้เป็นนครใน พ.ศ. 2400
เซเลมมีประชากร 154,637 คนในการสำรวจสำมะโนประชากร ค.ศ. 2010 ทำให้เซเลมเป็นเมืองที่ใหญ่ที่สุดอันดับสามของรัฐรองจากเมืองพอร์ตแลนด์และยูจีน เซเลมใช้เวลาเพียงไม่ถึงชั่วโมงในการเดินทางจากพอร์ตแลนด์มายังเซเลม เซเลมเป็นเมืองหลักของเขตนครหลวงตามสถิติเซเลม พื้นที่นี้ครอบคลุมแมเรียนและโพล์กเคาน์ตี และรวมประชากรเป็น 347,214 คนในการสำรวจสำมะโนประชากร ค.ศ. 2000 ใน พ.ศ. 2552 ได้ก่อตั้งพื้นที่นี้ขึ้นและมีประชากร 396,103 คน กลายเป็นพื้นที่ที่ใหญ่ที่สุดอันดับสองในรัฐออริกอน
เมืองนี้เป็นที่ตั้งของมหาวิทยาลัยวิลแลเมตต์และมหาวิทยาลัยคอร์แบน ในเซเลมมีถนนหลักได้แก่อินเตอร์สเตต 5, ออริกอน รูต 99 อี และออริกอน รูต 22 ซึ่งเชื่อมกับเวสต์เซเลมข้ามแม่น้ำวิลลาเมตต์ผ่านสะพานแมเรียนสตรีตและเซนเตอร์สตรีต
ถนนเลี่ยงเมืองบางบ่อ
ถนนเลี่ยงเมืองบางบ่อ หรือ ทางหลวงแผ่นดินหมายเลข 3413 สายทางเข้าบางบ่อ เป็นถนนที่อยู่ในเขตอำเภอบางบ่อ จังหวัดสมุทรปราการ มีแนวสายทางเริ่มจากถนนเทพารักษ์กิโลเมตรที่ 27 ขึ้นไปทางทิศเหนือ โค้งไปทางทิศตะวันออกเฉียงเหนือ ข้ามคลองสำโรง จากนั้นจึงโค้งไปทางทิศตะวันออก สิ้นสุดที่ถนนรัตนราช ซึ่งใกล้กับทางหลวงแผ่นดินหมายเลข 34 (บางนา-หนองไม้แดง) กิโลเมตรที่ 27 ลักษณะทางเป็นถนนลาดยางขนาด 2 ช่องจราจรพร้อมไหล่ทางตลอดเส้นทางระยะทาง 2.260 กิโลเมตร
ถนนเลี่ยงเมืองบางบ่อสร้างขึ้นเพื่อให้รถที่ต้องการไป-กลับระหว่างถนนเทพารักษ์กับทางหลวงแผ่นดินหมายเลข 34 สามารถไป-กลับได้โดยไม่ต้องผ่านตัวอำเภอบางบ่อ ซึ่งถนนรัตนราชช่วงตัวเมืองบางบ่อจะค่อนข้างแคบ เนื่องจากเป็นถนนขนาด 2 ช่องทางจราจรและไม่มีไหล่ทาง ทำให้การจราจรติดขัดในชั่วโมงเร่งด่วน
พ.ศ. 734
พุทธศักราช 734 ใกล้เคียงกับ
ภาวะคู่หรือคี่
ภาวะคู่หรือคี่ (parity) อาจหมายถึง
พ.ศ. 735
พุทธศักราช 735 ใกล้เคียงกับ
SME ตีแตก
SME ตีแตก เป็นรายการเกมโชว์ควิซโชว์ที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) รายการนี้มีสโลแกนว่า "เป็น SME ต้องตีโจทย์ให้แตก" ออกอากาศทุกวันศุกร์ เวลา 23.00 น. - 00.05 น. โดยเริ่มออกอากาศครั้งแรกเมื่อวันศุกร์ที่ 5 กุมภาพันธ์ พ.ศ. 2553 ทางสถานีวิทยุโทรทัศน์กองทัพบกช่อง 5 ดำเนินรายการโดย ปัญญา นิรันดร์กุล ตั้งแต่เดือนมกราคม พ.ศ. 2554 จะเลื่อนเวลาออกอากาศเร็วขึ้นเป็น 22.35 น. - 23.40 น.เริ่มวันศุกร์ที่ 7 มกราคม พ.ศ. 2554 รายการออกอากาศครั้งสุดท้าย ในวันศุกร์ที่ 27 มกราคม พ.ศ. 2555 โดยทางสถานีนำรายการแฟนพันธุ์แท้มาออกอากาศแทน และสำหรับรายการ SME ตีแตก กลับมาออกอากาศอีกครั้งหนึ่งโดยออกอากาศทางช่อง 6 โดยออกอากาศทุกวันจันทร์-พุธ เวลา 8.00 น.(รีรัน), 14.00 น. และ 22.00 น. จนกระทั่งในวันที่ 5 กรกฎาคม 2557 รายการนี้ได้ถูกนำมาผลิตใหม่อีกครั้ง โดยออกอากาศทุกวันเสาร์ เวลา 21:20 น. ทางช่อง 1 เวิร์คพอยท์ โดยมี เกตุเสพย์สวัสดิ์ ปาลกะวงศ์ ณ อยุธยา รับหน้าที่เป็นผู้ดำเนินรายการ
วัดกาหลง (จังหวัดสมุทรปราการ)
วัดกาหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านกาหลง ตำบลเปร็ง อำเภอบางบ่อ จังหวัดสมุทรปราการ ที่ดินตั้งวัดมีเนื้อที่ 11 ไร่ 3 งาน 20 ตารางวา
SME ตีแตก
ปีที่ 1
ผู้เข้าแข่งขันที่เป็นเจ้าของธุรกิจ จะนำเสนอรูปแบบการดำเนินธุรกิจ แผนการตลาด และกลยุทธ์เพื่อนำไปสู่เป้าหมายการเติบโตของธุรกิจที่วางไว้ และตอบข้อซักถามในเรื่องต่าง ๆ จากคณะกรรมการและแขกรับเชิญที่เกี่ยวข้องกับธุรกิจที่ประสบความสำเร็จในการดำเนินธุรกิจแบบเดียวกัน เพื่อให้คณะกรรมการได้ทำการลงผลคะแนนตัดสินว่าแผนการดำเนินธุรกิจที่นำเสนอนั้น "ตีแตก" หรือ "ตีไม่แตก" ซึ่งถ้าหากคณะกรรมการตัดสินว่า "ตีแตก" 2 ใน 3 เสียง จะถือว่าธุรกิจตีแตก รางวัลที่ได้รับคือ รางวัล K-SME AWARDS 1 รางวัล และบริการทางการเงินสำหรับ SME จากเครือธนาคารกสิกรไทย มูลค่า 100,000 บาท
พระยาพัทลุง (ทองขาว)
พระยาทองขาว (ทองขาว)  เป็นบุตรพระยาพัทลุง (ขุนคางเหล็ก) เป็นเจ้าเมืองพัทลุงอยู่ 26 ปี แต่เดิมชื่อนายศักดิ์ (ทองขาว) ได้มีการโปรดเกล้าฯ ในปี 2334 เป็นเจ้าเมืองพัทลุง พระยาพัทลุง (ทองขาว) เป็นผู้กล้าหาญเหมือนบิดาคือ ขุนคางเหล็ก ที่ร่วมต้านศึกฯ ทัพของพม่าที่ท่าเสม็ด จนชนะและไปตีเมืองปัตตานีจนได้รับชัยชนะเป็นครั้งที่ 2
พระยาพัทลุง (ทองขาว) เป็นต้นตระกูลที่เกี่ยวโยงกับสกุลสายอื่นๆ อีกจำนวนมาก เช่น ตระกูล ณ พัทลุง สกุลจันทโรจวงศ์ สกุลศิริธร และยังเป็นคุณตาของเจ้าจอมมารดาทรัพย์ในรัชกาลที่ 3 จึงเป็นบรรพบุรุษทางชนนีของสมเด็จพระบรมราชมาตามหัยกาเธอ (พระองค์เจ้าศิริวงศ์) พระอัยกาพระบาทสมเด็จพระพุทธเจ้าหลวง
SME ตีแตก
ปีที่ 2
คณะกรรมการต้องตัดสินว่าแผนธุรกิจที่นำเสนอนั้น "ตีแตก" หรือ "ตีไม่แตก" โดยแต่ละคนจะให้คะแนนจากคะแนนเต็ม 100 คะแนน ด้วยเกณฑ์การตัดสิน 5 หัวข้อดังนี้ ถ้าคะแนนรวมไม่ต่ำกว่า 70 คะแนนจะถือว่า "ตีแตก" และถ้าหากคณะกรรมการตัดสินว่า "ตีแตก" 2 ใน 3 เสียง จะถือว่าธุรกิจตีแตก รางวัลที่ได้รับคือ รางวัล K-SME AWARDS 1 รางวัล
นอกจากนี้คะแนนเฉลี่ยของธุรกิจ คือคะแนนเฉลี่ยของคณะกรรมการทั้ง 3 คน (รวมกันแล้วหารด้วย 3) เพื่อการตัดสินธุรกิจ 8 อันดับแรกที่เข้าสู่รอบ สุดยอด SME แห่งปี สำหรับธุรกิจที่ได้เป็น สุดยอด SME แห่งปี จะได้รับบริการทางการเงินสำหรับ SME จากเครือธนาคารกสิกรไทย มูลค่า 1,000,000 บาท
ปีที่ 3
คณะกรรมการจะทำการลงพื้นที่ตรวจสอบธุรกิจและสอบถามเจ้าของธุรกิจอย่างละเอียด หลังจากนั้น ผู้เข้าแข่งขันที่เป็นเจ้าของธุรกิจ จะนำเสนอรูปแบบการดำเนินธุรกิจ แผนการตลาด และกลยุทธ์เพื่อนำไปสู่เป้าหมายการเติบโตของธุรกิจที่วางไว้ และตอบข้อซักถามในเรื่องต่าง ๆ จากคณะกรรมการ เพื่อให้คณะกรรมการได้ทำการลงผลคะแนนตัดสินว่าแผนการดำเนินธุรกิจที่นำเสนอนั้น "ตีแตก" หรือ "ตีไม่แตก" ซึ่งถ้าหากคณะกรรมการตัดสินว่า "ตีแตก" 2 ใน 3 เสียง จะถือว่าธุรกิจตีแตก รางวัลที่ได้รับคือ รางวัล K-SME AWARDS 1 รางวัล
เดนิส ลอว์
เดนิส ลอว์ เป็นอดีตกองหน้าทีมชาติสกอตแลนด์
ประวัติ
เดนิสเกิดเมื่อวันที่ 8 กุมภาพันธ์ 1940 ที่อเบอร์ดีน สกอตแลนด์
เริ่มต้นอาชีพ
เขาเริ่มต้นอาชีพกับฮัดเดอร์สฟิลด์ ทาวน์เมื่อปี 1956 ขณะอายุเพียง 16 ปีเล่นอยู่ 4 ปีจึงได้ย้ายมาอยู่กับทีมเรือใบสีฟ้าในปี 1960 ด้วยค่าตัว 55,000 ปอนด์ เล่นได้เพียงฤดูกาลเดียวก็ถูกซื้อไปอยู่กับทีมกระทิงหินและเล่นได้เพียงฤดูกาลเดียว ก็ถูกทีมปีศาจแดง แมนเชสเตอร์ยูไนเต็ดซื้อตัวมาด้วยค่าตัว 150,000 ปอนด์ ซึ่งถือเป็นสถิติสูงสุดบนเกาะอังกฤษในสมัยนั้น
ในปี 1968 เขาเป็นหนึ่งในสมาชิกชุดแชมป์ ยูโรเปี้ยน คัพ  ที่สามารถเอาชนะยอดทีม ของโปรตุเกสอย่างเบนฟิกาไปได้ 4-1
ยุติอาชีพ
หลังจากเล่นกับทีมปีศาจแดงได้ 11 ฤดูกาล ช่วงระหว่างปี 1962-73 เขาจึงตัดสินใจย้ายกลับไปเล่นกับทีมเรือใบสีฟ้าในฤดูกาล 1973-74 พอจบฤดูกาลเขาจึงตัดสินใจแขวนสตั๊ดด้วยวัยเพียง 34 ปี
แหล่งข้อมูลอื่น
ประวัติเดนิส ลอว์
วัดกาหลง (จังหวัดสมุทรปราการ)
วัดกาหลงสร้างเมื่อ พ.ศ. 2477 โดยมีนายวุ่นและนางจันทร์ จีนกลับ เป็นผู้ถวายที่ดินและดำเนินการสร้างวัด ในการบูรณะวัดบำรุงวัดก็ได้อาศัยผู้สร้างวัดพร้อมกับลูกหลานและประชาชนในท้องถิ่นนี้ร่วมใจกันเสมอมา วัดกาหลงได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2495 ได้รับพระราชทานวิสุงคามสีมาอีกครั้งเมื่อ พ.ศ. 2531 เขตวิสุงคามสีมากว้าง 12.20 เมตร ยาว 29.40 เมตร ได้ผูกพัทธสีมาเมื่อ พ.ศ. 2497
ปูชนียวัตถุของวัดได้แก่ หลวงพ่อใหญ่ หลวงพ่อดำ หลวงพ่อขาว หลวงพ่อปานหน้าตัก 84 นิ้ว และศาลแม่ตะเคียน
กีฬาในเวิลด์เกมส์
กีฬาในเวิลด์เกมส์ (World Games sports) คือกีฬาชนิดต่างๆที่บรรจุไว้ในการแข่งขันกีฬาเวิลด์เกมส์ ซึ่งมีกีฬาบางชนิดที่ได้ถูกย้ายไปเป็นกีฬาในโอลิมปิก (Olympic Sports)
สนามกีฬาโอลิมปิกพย็องชัง
สนามกีฬาแห่งอุทยานโอลิมปิกพย็องชัง (평창 올림픽 파크 주 경기장) ตั้งอยู่ที่เมืองพย็องชัง จังหวัดคังว็อน ประเทศเกาหลีใต้ ใช้เป็นสถานที่จัดพิธีการใน โอลิมปิกฤดูหนาว 2018 และพาราลิมปิกฤดูหนาว 2018 โดยจะรื้อถอนหลังการจัดการแข่งขันพาราลิมปิกเสร็จสิ้น
กาโรลึส กลือซียึส
กาโรลึส กลือซียึส (Carolus Clusius) หรือ ชาร์ล เดอ เลกลูซ (Charles de L'Écluse, Charles de L'Escluse; 19 กุมภาพันธ์ ค.ศ. 1526 - 4 เมษายน ค.ศ. 1609) เป็นนายแพทย์และนักพฤกษศาสตร์ชาวเฟลมิชคนสำคัญ เกิดเมื่อวันที่ 19 กุมภาพันธ์ ค.ศ. 1526 ที่เมืองอารัสในประเทศฝรั่งเศสปัจจุบัน และเสียชีวิตเมื่อวันที่ 4 เมษายน ค.ศ. 1609 ที่เมืองไลเดินในประเทศเนเธอร์แลนด์ปัจจุบัน อาจถือว่ากลือซียึสเป็นนักพฤกษศาสตร์ผู้เป็นผู้นำคนสำคัญที่สุดคนหนึ่งของคริสต์ศตวรรษที่ 16 ของสาขาพืชกรรมสวน
กลือซียึสได้รับการศึกษาด้านการแพทย์ที่มงเปอลีเยกับกีโยม รงเดอแล (Guillaume Rondelet) ศาสตราจารย์แพทย์ศาสตร์คนสำคัญ แต่ก็ไม่มีโอกาสได้ทำหน้าที่เป็นแพทย์ตามที่ได้ร่ำเรียนมา ในปี ค.ศ. 1573 กลือซียึสก็ได้รับแต่งตั้งให้เป็นผู้ดูแลสวนสมุนไพรหลวงในกรุงเวียนนาโดยจักรพรรดิมักซีมีเลียนที่ 2 และเป็นพนักงานห้องพระบรรทม แต่รับตำแหน่งอยู่ไม่นานก็ถูกปลดเมื่อจักรพรรดิรูดอล์ฟที่ 2 ขึ้นครองราชย์ในปี ค.ศ. 1576 หลังจากออกจากเวียนนาในปลายคริสต์ทศวรรษ 1580 แล้ว กลือซียึสก็ไปทำงานอยู่ที่แฟรงก์เฟิร์ตก่อนที่จะได้รับตำแหน่งเป็นศาสตราจารย์ที่มหาวิทยาลัยไลเดินในเดือนตุลาคม ค.ศ. 1593 กลือซียึสเป็นผู้ช่วยในการก่อตั้งสวนพฤกษศาสตร์อย่างเป็นทางการของยุโรปเป็นแห่งแรก ๆ ที่ไลเดิน คือ "สวนพฤกษศาสตร์ไลเดิน" (Hortus Botanicus Leiden) รายละเอียดของพืชที่ปลูกที่บันทึกไว้สามารถทำให้สามารถรื้อฟื้นการสร้างสวนเดียวกันนั้นขึ้นใหม่ได้ไม่ไกลจากส่วนเดิมเท่าใดนัก
ในด้านประวัติศาสตร์การสวน กลือซียึสเป็นผู้มีชื่อเสียงไม่แต่ในด้านความรู้ความสามารถแต่ยังในด้านการสังเกตเกี่ยวกับการแตกสีของทิวลิป — ที่ในคริสต์ศตวรรษที่ 19 จึงได้ทราบกันว่าเกิดจากไวรัส — ที่ทำให้ดอกทิวลิปแตกออกเป็นสีต่าง ๆ และมีลักษณะเป็นเปลว หรือขนนกที่นำไปสู่การเก็งกำไรการซื้อหัวทิวลิปที่เชื่อกันว่าจะแตกสีในเหตุการณ์ที่เรียกกันว่า "ความคลั่งทิวลิป" ที่เกิดขึ้นในเนเธอร์แลนด์ในคริสต์ทศวรรษ 1630 กลือซียึสเป็นผู้วางรากฐานการขยายสายพันธุ์ทิวลิปและระบบการซื้อขายหัวทิวลิปที่กลายมาเป็นอุตสาหกรรมสำคัญของเนเธอร์แลนด์ในปัจจุบัน
กลือซียึสมีงานแปลและงานเขียนหลายชิ้นซึ่งรวม หนังสือสัตววิทยาและพฤกษศาสตร์โพ้นทะเลสิบเล่ม (Exoticorum libri decem) ไว้ด้วย
โกโม
โกโม (Como) เป็นเมืองในแคว้นลอมบาร์เดีย ประเทศอิตาลี เป็นเมืองเอกของจังหวัดโกโม ตั้งอยู่บริเวณพรมแดนกับประเทศสวิตเซอร์แลนด์ โกโมเป็นเมืองที่ตั้งอยู่ในเทือกเขาแอลป์ ทิศเหนือของเมืองอยู่ติดกับทะเลสาบโกโม โกโมเป็นเมืองท่องเที่ยวยอดนิยมแห่งหนึ่ง เป็นแหล่งรวมชิ้นงานศิลปะชื่อดัง, มีโบสถ์, พิพิธภัณฑ์, สวน, โรงละคร, วังเก่าอยู่มากมาย โดยในปี 2013 โกโมมีจำนวนผู้มาพำนักค้างคืนถึง 215,000 คน ถือเป็นเมืองที่มีผู้มาเยือนมากที่สุดเป็นอันดับสี่ของแคว้นลอมบาร์เดียรองจากมิลาน, แบร์กาโม และเบรชชา การโดยสารรถไฟจากเมืองมิลานมายังเมืองโกโมใช้เวลาเพียง 36 นาที
พ.ศ. 736
พุทธศักราช 736 ใกล้เคียงกับ
ไจโรคิวโพลาโรทันดาห้าเหลี่ยม
ไจโรคิวโพลาโรทันดาห้าเหลี่ยม (pentagonal gyrocupolarotunda) เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) มาประกอบเข้ากับโรทันดาห้าเหลี่ยม (pentalgonal rotunda: J6) บนฐานรูปสิบเหลี่ยมปรกติ โดยให้หน้ารูปสามเหลี่ยมไม่อยู่ติดกัน (บิด 36 องศา) ทำให้มีหน้ารูปสามเหลี่ยมด้านเท่า 15 หน้า หน้ารูปสี่เหลี่ยมจัตุรัส 5 หน้า และหน้ารูปห้าเหลี่ยมปรกติ 7 หน้า รวม 27 หน้า รูปทรงนี้มี 25 จุดยอด 50 ขอบ และเป็นทรงตันจอห์นสันหมายเลข 33 (Johnson solid: J33)
ขึ้นทำเนียบจับตาย
ขึ้นทำเนียบจับตาย (The Fugitive) เป็นภาพยนตร์ฮอลลีวู้ดในปี ค.ศ. 1993 นำแสดงโดยแฮร์ริสัน ฟอร์ด, ทอมมี ลี โจนส์, เจอเรน เครบเบ กำกับโดย แอนดรูว์ เดวิส
เนื้อเรื่อง
วันหนึ่ง ดร.ริชาร์ด คิมเบิล (แฮร์ริสัน ฟอร์ด) ศัลยแพทย์ชื่อดังแห่งเมืองชิคาโกได้กลับมาถึงบ้านและพบว่า เฮเลน (เซล่า วอร์ด) ถูกฆ่าตายโดยคนร้ายที่เป็นชายแขนเดียว คิมเบิลกับคนร้ายจึงต่อสู้กัน แต่แล้วคนร้ายก็หนีไปได้ ทว่าหลังการสืบสวนกลับไม่พบร่องรอยการงัดแงะ รวมถึงการพุ่งเป้าไปที่ผลประโยชน์จากประกันชีวิตจำนวนมหาศาลที่เฮเลนเคยทำเอาไว้ก่อนตาย ตลอดจนเจ้าหน้าที่สายด่วน 911 เข้าใจผิดคิดว่าเฮเลนโทรมาแจ้งว่าโดนสามีทำร้าย คิมเบิลเลยกลับถูกตั้งข้อหาว่าก่อการฆาตกรรมภรรยาตัวเอง พร้อมทั้งถูกส่งตัวไปยังเรือนจำโดยรถบัสเพื่อรอวันประหาร แต่ระหว่างทางดันเกิดเหตุให้รถบัสต้องประสบอุบัติเหตุ คิมเบิลจึงสบโอกาสดังกล่าวหลบหนีไป จากนั้น แซมมวล เจราร์ด (ทอมมี่ ลี โจนส์) เจ้าหน้าที่ทางการสหรัฐฯ พร้อมด้วยลูกทีมก็ได้มาถึงที่เกิดเหตุ และเริ่มดำเนินการออกตามล่าตัวคิมเบิล ขณะเดียวกันคิมเบิลก็ลักลอบเข้าไปในโรงพยาบาลเพื่อทำแผลและโกนหนวดเพื่อเปลี่ยนรูปพรรณสัณฐาน ก่อนจะพยายามหลบหนีต่อไป กระทั่งไปโดนเจราร์ดต้อนจนมุมที่ปลายเขื่อน คิมเบิลจึงตัดสินใจกระโดดลงน้ำเบื้องล่างหายไป
คิมเบิลที่รอดชีวิตมาได้ ก็เดินทางไปยังชิคาโกเพื่อสืบหาฆาตกรที่ฆ่าภรรยาตน พร้อมกับได้รับความช่วยเหลือเรื่องเงินจาก ดร.ชาร์ลส์ นิโคลส์ ผู้เป็นเพื่อนร่วมงานของคิมเบิลเอง คิมเบิลจัดแจงปลอมตัวเป็นภารโรงแล้วเข้าไปค้นหาข้อมูลในแผนกอวัยวะเทียมของโรงพยาบาลท้องถิ่นเพื่อตรวจดูรายชื่อคนไข้ที่เพิ่งเข้ารับการซ่อมแซมแขนเทียมในช่วงไม่กี่วันหลังจากที่ภรรยาของเขาเสียชีวิต ในขณะที่ทางทีมของเจราร์ดก็ทราบเบาะแสถึงเป้าหมายที่คิมเบิลกำลังตามสืบอยู่เช่นกัน
เมื่อได้รายชื่อและที่อยู่ของคนที่คิมเบิลสงสัยว่าจะเป็นฆาตกร เขาก็ได้งัดเข้าไปในบ้านของ เฟดริก ซีคส์ อดีตเจ้าหน้าที่ตำรวจผู้พิการแขนข้างหนึ่ง ในที่สุดคิมเบิลก็รู้ความจริงว่าซีคส์ไม่ได้เป็นเพียงแค่ฆาตกร แต่เขายังเป็นคนของบริษัทเวชภัณฑ์ที่มีชื่อว่า เดฟลิน แมคเกรเกอร์ ซึ่งบริษัทที่ว่านี้กำลังมีแผนจะวางจำหน่ายยาตัวใหม่ที่ชื่อ โพรวาซิก โดยคิมเบิลเคยเป็นผู้ตรวจสอบยาดังกล่าวและพบว่ายาตัวนี้มีผลข้างเคียงต่อตับ ซึ่งจะทำให้ไม่ผ่านการอนุมัติโดยองค์การสาธารณสุขของสหรัฐฯ ทั้งยังทราบความจริงอีกข้อว่านิโคลส์เป็นหัวหน้าทีมวิจัยและพัฒนายาโพรวาซิก และผลการคัดค้านของคิมเบิลจะทำให้นิโคลส์เสียผลประโยชน์อันมหาศาล เขาจึงวางแผนว่าจ้างซีคส์ให้ไปลงมือฆ่าคิมเบิล แต่โชคร้ายที่เฮเลนต้องมารับเคราะห์แทน ไม่นานนักเจราร์ดก็แกะรอยคิมเบิลจนมาถึงบ้านของซีคส์และสืบรู้ข้อเท็จจริงของคดีเช่นเดียวกับคิมเบิล
คิมเบิลขึ้นรถไฟไปยังโรงแรมที่นิโคลส์กำลังเตรียมแถลงโปรโมทยาตัวใหม่ แต่เจอซีคส์เข้ามาขวางเสียก่อน ทั้งสองเกิดการต่อสู้กัน คิมเบิลจัดการเอากุญแจมือมาล็อคซีคส์ไว้กับเสาในขบวนรถไฟได้ จากนั้นคิมเบิลก็บุกไปถึงโรงแรมเพื่อเผชิญหน้ากับนิโคลส์ กอปรกับเจราร์ดก็นำกำลังเข้ามาถึงโรงแรมพอดี ระหว่างที่กำลังตามหาคิมเบิลกับนิโคลส์ ลูกทีมคนหนึ่งของเจราร์ดก็ถูกลอบทำร้ายโดยนิโคลส์ ส่วนเจราร์ดเองก็โดนนิโคลส์เอาปืนจ่อเพื่อเตรียมจะยิง คิมเบิลจึงโผล่เข้ามาตีนิโคลส์จากด้านหลังจนสลบแล้วยอมมอบตัวกับเจราร์ด ทางด้านเจราร์ดที่ทราบความจริงทั้งหมดแล้วก็ได้ปลดกุญแจมือของคิมเบิลและพาตัวคิมเบิลออกไปจากโรงแรม
เบื้องหลังและการประสบความสำเร็จ
The Fugitive เป็นภาพยนตร์แนวแอ็คชั่นทริลเลอร์ ที่สร้างมาจากทีวีซีรีส์ในชื่อเดียวกันของภาษาอังกฤษ ที่ประสบความสำเร็จเช่นกันก่อนหน้านี้ในช่วงทศวรรษที่ 60
ภาพยนตร์ประสบความสำเร็จอย่างมากเมื่อออกฉาย ทั้งรายได้และคำวิจารณ์ ภาพยนตร์มีความโดดเด่นตรงที่การแสดงของนักแสดงทั้งหมด โดยเฉพาะนักแสดงนำ คือ แฮร์ริสัน ฟอร์ด และ ทอมมี ลี โจนส์ โดยเฉพาะอย่างยิ่งกับ ทอมมี ลี โจนส์ ในบทของแซมมวล เจอราร์ด หรือ แซม เจอราร์ด เจ้าหน้าที่ศาลสหรัฐ ผู้ซึ่งไม่ยอมอ่อนข้อให้กับผู้ต้องหาไม่ว่าหน้าไหน ๆ โดยเด็ดขาด ซึ่งส่งให้ภาพยนตร์เรื่องนี้ได้รับรางวัลออสการ์ สาขานักแสดงสมทบชายยอดเยี่ยม
อีกจุดหนึ่งที่เป็นจุดเด่นของภาพยนตร์เรื่องนี้ คือ การถ่ายภาพ มีหลายช็อตที่กำกับภาพได้อย่างน่าตื่นเต้น โดยเฉพาะในฉากที่คิมเบิลกระโดดลงเขื่อนหนีเจอราร์ดและพวก กล้องสามารถจับภาพให้เห็นถึงความมหึมหาของเขื่อนน้ำตกขนาดใหญ่
ซึ่งทำให้ต้องมีภาพยนตร์ในภาคต่อมา ในปี ค.ศ. 1998 ในชื่อ U.S. Marshals โดยมีตัวละครสำคัญอย่าง แซม เจอราร์ด เป็นตัวเอก ซึ่งนำแสดงโดย ทอมมี ลี โจนส์ อีกครั้ง และทำให้ต้องมีฉากหลบหนีอย่างตื่นเต้นของผู้ถูกกล่าวหาอีกเสมือนเป็นของของบังคับของภาพยนตร์ชุดนี้
นอกจากรางวัลออสการ์สาขานักแสดงประกอบชายยอดเยี่ยมแล้ว ภาพยนตร์ยังได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม อีกด้วยในงานประกาศผลรางวัลออสการ์ครั้งที่ 66 ซึ่งนับว่าเป็นภาพยนตร์แอ็คชั่นเพียงไม่กี่เรื่องที่ได้เข้าชิงในขั้นนี้
พ.ศ. 737
พุทธศักราช 737 ใกล้เคียงกับ
ฮอนด้า ซีวิค ไฮบริด
ฮอนด้า ซีวิค ไฮบริด (Honda Civic Hybrid) เป็นหนึ่งในรุ่นย่อยของฮอนด้า ซีวิค มาพร้อมกับระบบการขับเคลื่อนไฮบริดแบบทำงานประสานกันระหว่างเครื่องยนต์และมอเตอร์ไฟฟ้าเช่นเดียวกับฮอนด้า อินไซท์ ผลิตและพัฒนาโดยบริษัทฮอนด้า ซีวิค ไฮบริดเปิดตัวครั้งแรกในประเทศญี่ปุ่นเมื่อเดือนธันวาคม พ.ศ. 2544
ฮอนด้า ซีวิค ไฮบริดมีเพียงตัวถังซีดานเพียวตัวถังเดียวเท่านั้น
เส้นขนานที่ 24 องศาเหนือ
เส้นขนานที่ 24 องศาเหนือ คือวงกลมละติจูดที่ 24 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทวีปเอเชีย มหาสมุทรอินเดีย มหาสมุทรแปซิฟิก ทวีปอเมริกาเหนือ แคริบเบียน และมหาสมุทรแอตแลนติก
พ.ศ. 738
พุทธศักราช 738 ใกล้เคียงกับ
รัฐประหารในประเทศมาลี พ.ศ. 2555
'''รัฐประหารในประเทศมาลี พ.ศ. 2555''' เริ่มขึ้นในวันที่ 21 มีนาคม เมื่อทหารแตกแถวมาลีโจมตีหลายจุดในเมืองหลวง กรุงบามาโก รวมทั้งทำเนียบประธานาธิบดี สถานีโทรทัศน์ของรัฐ และค่ายทหาร ทหาร ผู้ซึ่งกล่าวว่า พวกตนได้ก่อตั้งคณะกรรมการแห่งชาติเพื่อการฟื้นฟูประชาธิปไตยและรัฐ ประกาศในวันเดียวกันว่า พวกตนได้โค่นล้มรัฐบาลอามาดู ตูมานี ตูเร บีบให้เขาต้องซ่อนตัว
ความพยายามรัฐประหารเกิดขึ้นหลังจากการประท้วงนานหลายสัปดาห์ต่อการจัดการกับกบฏนำโดยชนร่อนเร่ทางตอนเหนือของประเทศ ซึ่งได้ลดความนิยมของตูเรลงไปยัง "จุดต่ำสุดรอบใหม่" ทหารเรียกร้องอาวุธและทรัพยากรเพิ่มขึ้นในการทัพกับกบฏ และพวกเขาไม่พอใจกับสิ่งที่พวกเขาเห็นว่า รัฐบาลขาดการสนับสนุนกองทัพ ทหารบางส่วนถึงกับถูกส่งไปยังแนวหน้าโดยมีอาหารไม่เพียงพอ ตูเรกำลังจะลงจากตำแหน่งเมื่อสิ้นสุดวาระหลังการเลือกตั้งประธานาธิบดีในเดือนเมษายน
สหภาพแอฟริการะงับสมาชิกภาพของประเทศมาลี ซึ่งจะยังมีผลกระทั่ง "ได้ฟื้นฟูความสงบเรียบร้อยตามรัฐธรรมนูญอย่างมีผลโดยไม่รอช้า" ผู้นำแอฟริกาหลายคนว่า พวกตนได้ติดต่อกับประธานาธิบดีมาลีที่ถูกปลด และว่า เขายังปลอดภัยดีและได้รับการคุ้มครองจากกำลังที่ยังภักดีต่อเขา มีรายงานว่า เขาอยู่ที่ใดไม่เปิดเผยนอกกรุงบามาโก
พ.ศ. 739
พุทธศักราช 739 ใกล้เคียงกับ
วัดตลาดเหนือ
วัดตลาดเหนือ เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำเจ้าพระยาฝั่งตะวันตก ในหมู่ที่ 3 บ้านตลาดใต้ ตำบลบางขะแยง อำเภอเมืองปทุมธานี จังหวัดปทุมธานี ปัจจุบันมีพระครูปลัด สาธิต ปิยวณฺโณ เป็นเจ้าอาวาส
วัดตลาดเหนือหรือที่เรียกสั้น ๆ ว่า วัดเหนือ สร้างเมื่อวันที่ 6 มกราคม พ.ศ. 2431 ได้รับพระราชทานวิสุงคามสีมาเมื่อวันที่ 16 มกราคม พ.ศ. 2440 พื้นที่ตั้งวัดที่เป็นตลาดซื้อขายทางเรือ คือเดิมเป็นตลาดน้ำมาก่อน ต่อมาสร้างวัดขึ้นจึงขนานนามว่า "วัดตลาดเหนือ" เนื่องจากบริเวณใกล้เคียงมีวัดอีกวัดหนึ่ง ชื่อว่า วัดตลาดใต้
พระเจดีย์ย่อมุมไม้สิบสองตั้งอยู่บนเรือสำเภาซึ่งจมอยู่ใต้ดิน หันหัวเรือไปทางทิศเหนือมณฑปสร้างครอบพระเจดีย์ และพระพุทธรูปโบราณศิลปะแบบอู่ทอง เนื้อสำริดลงรักปิดทอง ขนาดหน้าตัก 60 เซนติเมตร พระพุทธรูปปางมารวิชัยองค์นี้มีนามว่า หลวงพ่อสำเภาทอง ตามสถานที่พบ หลังคามณฑปด้านหันออกแม่น้ำเจ้าพระยา เจดีย์องค์เล็กภายในมณฑปด้านทิศเหนือ มีหม้อและไหที่นำมาเป็นโครงสร้างของเจดีย์เพื่อเพิ่มความแข็งแรงให้กับตัวเจดีย์
ทางวัดจัดงานนมัสการปิดทองประจำปีกลางเดือนกุมภาพันธ์ทุกปี
ปั๊มเชื้อเพลิง
ปั๊มเชื้อเพลิง (Fuel pump) เป็นอุปกรณ์ที่ทำหน้าส่งเชื้อเพลิงด้วยแรงดันเข้าสู่ห้องเผาไหม้สำหรับเครื่องยนต์สันดาปภายใน สามารถแบ่งแยกได้หลายอย่างตามลักษณะการทำงาน เช่น ปั๊มเชื้อเพลิงเครื่องยนต์เบนซิน ปั๊มเชื้อเพลิงเครื่องยนต์ดีเซล ซึ่งอาจจะติดตั้งภายในถังเชื้อเพลิงหรือภายนอก หรือ ติดตั้งอยู่ที่เครื่องยนต์
แรฟีอ์ (เทศมณฑลออบอดอน)
แรฟีอ์ เป็นหมู่บ้านในตำบลแนซอร์ อำเภอแอร์แวนด์เคนอร์ เทศมณฑลออบอดอน จังหวัดฆูเซสถาน ประเทศอิหร่าน จากสำมะโน พ.ศ. 2549 ตำบลนี้มีประชากร 193 คนใน 40 ครัวเรือน
เจเคเอ็น 18
เจเคเอ็น 18 (JKN18) เป็นสถานีโทรทัศน์ภาคพื้นดินระบบดิจิทัลในประเทศไทย ประเภทบริการธุรกิจระดับชาติ หมวดหมู่ข่าวและเหตุการณ์ปัจจุบัน ดำเนินการโดย บริษัท เจเคเอ็น เบสท์ ไลฟ์ จำกัด ในเครือเจเคเอ็น โกลบอล กรุ๊ป
เดิมใช้ชื่อว่า เดลินิวส์ ทีวี เป็นสถานีโทรทัศน์ผ่านดาวเทียมในเครือหนังสือพิมพ์เดลินิวส์ ก่อนจะเปลี่ยนชื่อเป็น นิวทีวี และ นิว 18 หลังจากเปลี่ยนผ่านสู่ทีวีดิจิทัล และเน้นการนำเสนอสารคดีต่าง ๆ โดยเฉพาะสารคดีชุดสำรวจโลกของเนกซ์สเตปบริษัท เนกซ์สเตป จำกัด และรายการข่าวจากเดลินิวส์ แต่ตั้งแต่วันที่ 8 มีนาคม พ.ศ. 2564 เจเคเอ็นได้เข้ามาควบคุมการออกอากาศตลอด 24 ชั่วโมง และรายการข่าวที่เคยออกอากาศอยู่เดิมถูกย้ายไปออกอากาศในช่องทางออนไลน์ทั้งหมด และในวันที่ 9 เมษายน เจเคเอ็นได้เข้าซื้อกิจการช่องนิว 18 จากนั้นได้ปรับปรุงผังรายการของช่องใหม่ ก่อนจะเริ่มออกอากาศรายการในผังใหม่เมื่อวันที่ 5 พฤษภาคม และเปลี่ยนชื่อสถานีอย่างเป็นทางการเมื่อวันที่ 26 พฤษภาคม
เดลินิวส์ทีวี
บริษัท เดลินิวส์ทีวี จำกัด (ปัจจุบันคือ บริษัท นิวช้อป จำกัด) เป็นผู้ที่เริ่มประกอบกิจการโทรทัศน์ของเครือเดลินิวส์ครั้งแรก โดยจดทะเบียนจัดตั้งบริษัทเมื่อวันที่ 14 กันยายน พ.ศ. 2554 และทดลองออกอากาศสถานีโทรทัศน์ผ่านดาวเทียมชื่อว่า เดลินิวส์ ทีวี (Daily News TV) ตั้งแต่วันที่ 3 ตุลาคม โดยมีกำหนดเปิดตัวอย่างเป็นทางการ ในวันที่ 1 มกราคม พ.ศ. 2555 แต่เนื่องจากเกิดอุทกภัยครั้งใหญ่ภายในประเทศ ซึ่งบริเวณถนนวิภาวดีรังสิตช่วงหน้าอาคารที่ทำการหนังสือพิมพ์เดลินิวส์ซึ่งเป็นที่ตั้งของเดลินิวส์ ทีวี ในขณะนั้น ก็เป็นพื้นที่ประสบอุทกภัยดังกล่าวด้วยเช่นกัน จึงส่งผลกระทบให้เดลินิวส์ทีวีต้องเลื่อนการออกอากาศปฐมฤกษ์มาเป็นวันที่ 15 กุมภาพันธ์ พ.ศ. 2555
นิวทีวี
หลังจากเข้าประมูลช่องโทรทัศน์ภาคพื้นดินระบบดิจิทัล ประเภทธุรกิจระดับชาติจาก กสทช. เมื่อวันที่ 27 ธันวาคม พ.ศ. 2556 ซึ่งเครือเดลินิวส์ได้ส่ง บริษัท ดีเอ็น บรอดคาสต์ จำกัด เข้าประมูล และได้ช่องหมายเลข 18 เดลินิวส์ทีวีจึงได้โอนกรรมสิทธิ์การประกอบกิจการโทรทัศน์ไปยังดีเอ็น บรอดคาสต์ และเปลี่ยนชื่อช่องเป็น นิวทีวี (new)tv) ตั้งแต่วันที่ 1 มีนาคม พ.ศ. 2557 เป็นต้นไป
ในระยะแรก นิวทีวีออกอากาศรายการสารคดีตลอดทั้งวันสลับกับข่าวต้นชั่วโมง ต่อมาในช่วงการแข่งขันฟุตบอลโลก 2014 ที่ประเทศบราซิล ฝ่ายข่าวกีฬาเดลินิวส์ได้จัดรายการพิเศษเพื่อรายงานข่าวความเคลื่อนไหวของฟุตบอลโลก โดยช่วงนั้นนิวทีวียังไม่มีการออกอากาศรายการข่าว นอกเหนือจากสารคดีสลับกับข่าวต้นชั่วโมงซึ่งออกอากาศอย่างต่อเนื่อง จนกลางปีเดียวกัน นิวทีวีจึงกลับมาออกอากาศรายการข่าวเต็มรูปแบบอีกครั้ง
ต่อมาในวันที่ 28 เมษายน พ.ศ. 2559 นิวทีวีได้ย้ายที่ตั้งของสถานีจากอาคารที่ทำการหนังสือพิมพ์เดลินิวส์ ไปยังอาคารแห่งใหม่ที่เลขที่ 818 ซอยแบริ่ง 19 หมู่ที่ 2 ตำบลสำโรงเหนือ อำเภอเมืองสมุทรปราการ จังหวัดสมุทรปราการ 10270 โดยได้เปิดการใช้งานการเชื่อมต่อระบบออกอากาศอย่างเป็นทางการในเวลา 00:01 น. ของวันเดียวกัน
นิว 18
และตั้งแต่วันที่ 1 มกราคม พ.ศ. 2561 นิวทีวีได้ปรับโฉมสถานีใหม่ทั้งหมด และเปลี่ยนชื่อช่องเป็น นิว 18 (NEW 18) ซึ่งได้มีการเปิดตัวชื่อนี้ไปแล้วตั้งแต่วันที่ 1 สิงหาคม พ.ศ. 2560 และในปี พ.ศ. 2561 ได้มีการปรับโครงสร้างของบริษัทและนโยบายของช่องใหม่ เพื่อเน้นการออกอากาศสารคดี โดยเฉพาะสารคดีชุดสำรวจโลกของบริษัท เนกซ์สเตป จำกัด โดยยังมีรายการข่าวเป็นองค์ประกอบเสริม จึงมีการปลดพนักงานฝ่ายข่าวออกบางส่วน
ต่อมาในปี พ.ศ. 2563 ได้มีการออกอากาศรายการข่าวจากช่องฟ้าวันใหม่คู่ขนานไปด้วย โดยเริ่มตั้งแต่วันที่ 30 มีนาคม และได้นำรายการสารคดีออกไปเกือบทั้งหมด แต่ออกอากาศได้เพียง 5 เดือน นิว 18 ก็กลับมาออกอากาศสารคดีตามปกติ
ในวันที่ 1 มิถุนายน ปีเดียวกัน นิว 18 ได้ย้ายโครงข่ายโทรทัศน์จาก MUX#5 ของสถานีวิทยุโทรทัศน์กองทัพบก ช่อง 5 ไปยัง MUX#4 ของไทยพีบีเอส
ในช่วงปลายเดือนพฤศจิกายนเดียวกัน มีข่าวว่า สนธิญาณ ชื่นฤทัยในธรรม และกลุ่มผู้ประกาศข่าวที่ลาออกจากเนชั่นทีวีในช่วงเดียวกันที่มีอุดมการณ์สุดโต่ง และมักนำเสนอข่าวสารเพื่อด้อยค่าและทำลายฝ่ายตรงข้าม จะเข้ามาจัดรายการทางช่องนิว 18 และเริ่มงานในวันที่ 1 ธันวาคม พ.ศ. 2563 แต่สุดท้ายผังรายการในเดือนธันวาคมของนิว 18 ก็ยังคงเป็นรูปแบบเดิม ต่อมากนกชี้แจงว่าวันดังกล่าวกลุ่มของตนยังไม่ได้เริ่มงาน อย่างไรก็ตาม ในวันที่ 8 ธันวาคม ก็มีข่าวอีกว่า ผู้บริหารของดีเอ็น บรอดคาสต์ ได้เจรจาขายใบอนุญาตของช่องนิว 18 ให้กลุ่มของสนธิญาณไปบริหารต่อ โดยมีชาติศิริ โสภณพนิช กรรมการผู้จัดการใหญ่ธนาคารกรุงเทพ ซึ่งเป็นเจ้าหนี้ เป็นคนกลางในการเจรจา โดยสนธิญาณได้สั่งซื้อโฆษณาระยะยาวจากบริษัท 6-7 บริษัท ซึ่งจะทำรายได้ให้สถานีรวมกว่า 800 ล้านบาท และเชื่อว่าจะไม่ได้รับผลกระทบจากการดำเนินกิจกรรมของผู้บริโภค แม้การนำบุคลากรกลุ่มสุดโต่งมาร่วมงานกับนิว 18 อาจจะนำมาซึ่งการดำเนินกิจกรรมของผู้บริโภคเพื่อให้ผู้สนับสนุนโฆษณาเหล่านี้เลิกให้การสนับสนุน เป็นการตัดรายได้ของช่องในทางหนึ่ง (ซึ่งเคยเกิดขึ้นมาแล้วกับช่องเนชั่นทีวีในช่วงเดือนสิงหาคม - ตุลาคม ปีเดียวกัน) แต่ต่อมา เสริมสุข กษิติประดิษฐ์ บรรณาธิการบริหารข่าวของนิว 18 ในขณะนั้นได้ปฏิเสธข่าวลือดังกล่าว และในวันที่ 21 ธันวาคม ที่ข่าวระบุว่ากลุ่มสนธิญาณจะเข้าไปบริหาร ยังคงเป็นผังเดิม และกราฟิกโปรโมทไม่ได้จัดทำขึ้นโดยทีมของนิว 18 ต่อมา อัญชะลี ไพรีรัก หนึ่งในผู้ประกาศข่าวในกลุ่มของสนธิญาณจะปฏิเสธข่าวดังกล่าวอีกครั้ง และเลื่อนการเปิดตัวทีมข่าวของตนออกไป ปัจจุบันกลุ่มนี้ได้ก่อตั้งท็อปนิวส์เพื่อทำรายการข่าวออกอากาศทางโทรทัศน์ผ่านดาวเทียมและสื่อสังคมเป็นที่เรียบร้อยแล้ว และไม่สามารถตกลงในรายละเอียดกับนิว 18 ได้
จากผลกระทบที่เกิดขึ้นถึง 2 ครั้ง ทำให้นิว 18 มีรายได้ลดลงอย่างมากเนื่องจากมีการดำเนินกิจกรรมของผู้บริโภคจนมีผู้สนับสนุนถอนตัวออกจากนิว 18 ไปเป็นจำนวนมาก ทำให้นิว 18 ต้องปรับผังรายการใหม่เพื่อสร้างรายได้ โดยทำสัญญาควบคุมการออกอากาศกับบริษัท เจเคเอ็น โกลบอล มีเดีย จำกัด (มหาชน) ของจักรพงษ์ จักราจุฑาธิบดิ์ ตลอดเวลาออกอากาศเป็นระยะเวลาเบื้องต้น 2 เดือน (รวมถึงออกอากาศคู่ขนานบางรายการจากเจเคเอ็นทีวี) เริ่มตั้งแต่วันที่ 8 มีนาคม พ.ศ. 2564 เวลา 00:01 น. ส่วนรายการประจำที่มีอยู่เดิมจะย้ายไปออกอากาศในช่องทางออนไลน์ทั้งหมด โดยเจเคเอ็นได้แจ้งต่อตลาดหลักทรัพย์แห่งประเทศไทยว่าเป็นการทำข้อตกลงให้บริษัท เจเคเอ็น นิวส์ จำกัด เช่าเวลาไม่เกิน 40% เพื่อออกอากาศรายการข่าว และที่เหลือเป็นการร่วมผลิตรายการ โดยกระบวนการเป็นไปตามกฎระเบียบของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ทุกประการ และเป็นการปฏิเสธข่าวลือในช่วงแรกของการเข้าควบคุมการออกอากาศของเจเคเอ็นที่ กสทช. ได้ให้เจ้าพนักงานร้องขอข้อมูลไปยังนิว 18 เพื่อตรวจสอบข่าวการให้เช่าเวลาออกอากาศทั้งสถานี
เจเคเอ็น 18
วันที่ 9 เมษายน จักรพงษ์ได้แจ้งต่อตลาดหลักทรัพย์แห่งประเทศไทยว่า ที่ประชุมมีมติเห็นชอบเมื่อวันที่ 2 เมษายน ให้เจเคเอ็นเข้าซื้อกิจการและหุ้นสามัญจดทะเบียนของดีเอ็น บรอดคาสต์ ผู้รับใบอนุญาตของช่องนิว 18 รวมถึงอาคารสำนักงานของช่องและอุปกรณ์การออกอากาศทั้งหมด จากกลุ่มผู้บริหารของเดลินิวส์ คิดเป็นมูลค่า 1,060,000,000 บาท และจ่ายอีก 150,000,000 บาท ให้แก่ กสทช. เมื่อวันที่ 20 พฤษภาคม เพื่อเข้าบริหารทีวีดิจิทัลภายใต้ใบอนุญาตใบเดิมจาก กสทช. รวมทั้งสิ้น 1,210,000,000 บาท ทำให้ดีเอ็น บรอดคาสต์ กลายเป็นบริษัทย่อยของเจเคเอ็น และเจเคเอ็นมีสิทธิ์ในการบริหารผังรายการของช่องนิว 18 ได้อย่างเต็มรูปแบบ เพื่อเสริมประสิทธิภาพในการแข่งขันให้แก่ธุรกิจการพาณิชย์ และสร้างรายได้ให้เจเคเอ็นมากขึ้น โดยจะมีการเปลี่ยนชื่อบริษัทผู้รับใบอนุญาต และจะมีการเปลี่ยนชื่อสถานีเป็น เจเคเอ็น 18 (JKN18) โดยไม่มีการปลดพนักงานเดิมออก โดยแอนได้ถ่ายทอดสดแถลงผ่านทางเฟซบุ๊กของตัวเองเมื่อช่วงค่ำของวันเดียวกัน
วันที่ 18 ตุลาคม จักรพงษ์ได้ประกาศแต่งตั้ง องอาจ สิงห์ลำพอง ซึ่งลาออกจากช่อง 8 ให้ดำรงตำแหน่งกรรมการผู้จัดการของเจเคเอ็น เบสท์ ไลฟ์ และผู้อำนวยการสถานีโทรทัศน์เจเคเอ็น 18 หลังจากนั้นวันที่ 25 ตุลาคม พ.ศ. 2565 เจเคเอ็น เมตาเวิร์ส ในเครือเจเคเอ็น โกลบอล กรุ๊ป ได้เข้าซื้อองค์กรนางงามจักรวาล ทำให้เจเคเอ็น 18 ซึ่งเป็นสถานีโทรทัศน์ของเจเคเอ็นเอง ได้สิทธิ์ในการถ่ายทอดสดการประกวดนางงามจักรวาลให้กับผู้รับชมในประเทศไทยไปโดยปริยาย โดยเริ่มตั้งแต่นางงามจักรวาล 2022 เป็นต้นไป
ฝ่ายข่าว
ตั้งแต่วันที่ 8 มีนาคม พ.ศ. 2564 รายการข่าวของนิว 18 ได้แบ่งออกเป็น 2 ส่วน ส่วนแรกให้เจเคเอ็น นิวส์ เช่าเวลาออกอากาศรายการข่าวทางทีวีดิจิทัล และอีกส่วนหนึ่งคือรายการข่าวที่ฝ่ายข่าวเดิมของนิว 18 ผลิตเอง ออกอากาศทางเฟซบุ๊ก ยูทูบ และติ๊กต็อกของนิว 18 ซึ่งส่วนนี้ออกอากาศครั้งสุดท้ายเมื่อวันที่ 9 เมษายน พ.ศ. 2564 และตั้งแต่วันที่ 26 เมษายน ผู้ประกาศข่าวเดิมของนิว 18 ทั้งหมด และพนักงานฝ่ายข่าวบางส่วนได้ถูกควบรวมเข้าเป็นส่วนหนึ่งของเจเคเอ็น นิวส์ มาจนถึงปัจจุบัน ส่วนฝ่ายข่าวอีกส่วนหนึ่งได้ก่อตั้งสำนักข่าวออนไลน์ในชื่อ "นิวออนไลน์"
ออร์โทไบโรทันดาห้าเหลี่ยม
ออร์โทไบโรทันดาห้าเหลี่ยม (อังกฤษ: pentagonal orthobirotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) สองอันมาประกอบกันบนฐานรูปสิบเหลี่ยมปรกติ โดยให้หน้าชนิดเดียวกันอยู่ติดกัน ทำให้มีหน้ารูปสามเหลี่ยมด้านเท่า 20 หน้า หน้ารูปห้าเหลี่ยมด้านเท่า 12 หน้า รวม 32 หน้า รูปทรงนี้มี 30 จุดยอด 60 ขอบ และเป็นทรงตันจอห์นสันหมายเลข 34 (Johnson solid: J34)
รูปทรงนี้สามารถเรียกได้อีกชื่อหนึ่งคือ ทรงสามสิบสองหน้าไจเรต (gyrate icosidodecahedron)
วัดอัมพวัน (จังหวัดสิงห์บุรี)
วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพรหมบุรี อำเภอพรหมบุรี จังหวัดสิงห์บุรี
วัดอัมพวันมีการปฏิบัติธรรมซึงพระธรรมสิงหบุราจารย์ (จรัญ ฐิตธมฺโม)เป็นผู้สร้างเป็นสำนักปฏิบัติธรรมที่มีชื่อเสียงมาจนถึงทุกวันนี้ แนวทางการปฏิบัติจะเป็นการฝึกแบบสติปัฏฐาน 4 (พอง-ยุบ)
ที่ตั้งและอาณาเขตของวัด
วัดอัมพวัน ตั้งอยู่เลขที่ 53 หมู่ที่ 4 (เบี่ยงออกจากถนนเอเชีย กิโลเมตรที่ 78 )ตำบลบ้านแป้ง อำเภอพรหมบุรี จังหวัดสิงห์บุรี 16160 โทร. 036 510 598
ประวัติ
วัดอัมพวันเป็นวัดที่ถูกสร้างขึ้นตั้งแต่สมัยกรุงศรีอยุธยาในรัชสมัยของสมเด็จพระนารายณ์มหาราช ดังมีหลักฐานที่ปรากฏ เช่น พระพุทธรูปปางนาคปรกหิน 2 องค์ สมัยลพบุรี แบบหูยาน 2 องค์ ตู้พระธรรมสร้าง พ.ศ. 2200 จำนวน 1 ตู้ ตู้พระไตรปิฎกลายรดน้ำ 1 ตู้ พ.ศ. 2310 ศิลาจารึกในอุโบสถหลังเก่าจารึกเป็นภาษาจีนว่าคนจีนได้สร้างอุโบสถวัดอัมพวัน สมัยเหม็งเชี้ยว คนจีนได้นำเรือกำปั่นมาทำการค้ามากับฝรั่งชาติฮอลันดามาค้าขายกับสมเด็จพระนารายณ์มหาราช ที่เมืองลพบุรี จอดหน้าวัดอัมพวัน ได้สร้างโบสถ์วัดอัมพวันสมัยเจ้าอาวาสวัดอัมพวันชื่อ พระครูญาณสังวร อายุ 99 ปี สร้างโบสถ์เสร็จแล้ว ฝรั่งเพื่อนคนจีนได้ขอพระราชทาน พระพุทธรูปปางนาคปรกหินทั้งสององค์จากสมเด็จพระนารายณ์มหาราช ให้คนจีนเอาไว้ในโบสถ์จนถึงการสร้างโบสถ์หลังใหม่(ปัจจุบันนำไปประดิษฐานที่กุฏิหลวงพ่อชั้นล่าง)
พระพุทธชโลธร พระประธานที่อุโบสถเป็นพระประธานแบบสุโขทัย ปางสะดุ้งมารขนาดหน้าตักกว้าง 4 ศอก 9 นิ้ว สูง 5 ศอก ประทับนั่งอยู่บนฐานชุกชีแบบอยุธยาทำด้วยปูนปั้นจำลองแบบมาจากวัดโพธิ์ พระนคร สร้างเมื่อ 8 เมษายน 2513 โดยมีคุณสุมาลย์-คุณทองย้อย ชโลธร เป็นผู้อุปถัมภ์ในการสร้างจึงได้ชื่อสกุลมาเป็นพระนามของพระพุทธรูปนั้น
การบริหาร การปกครอง
พ.ศ. 2382 - 2397	คือ	พระครูพรหมนครบวรราชมุนี
พ.ศ. 2398 - 2412	   คือ	พระครูปาน
พ.ศ. 2412 - 2427	   คือ	พระอธิการเทศ
พ.ศ. 2428 - 2442 	คือ	พระอธิการเยื้อน
พ.ศ. 2443 - 2556 	คือ	พระใบฎีกาแย้ม
พ.ศ. 2456 - 2465 	คือ 	พระอธิการเลี่ยม
พ.ศ. 2466 - 2476 	คือ	เจ้าอธิการสัว
พ.ศ. 2476 - 2480 	คือ	พระอธิการล้วน
พ.ศ. 2481 - 2499 	คือ	พระอธิการหล่ำ เหมโก
พ.ศ. 2500 - 2559 	คือ	พระธรรมสิงหบุราจารย์ (จรัญ ฐิตธมฺโม)
พฤษภาคม พ.ศ. 2559 - เมษายน พ.ศ. 2560  คือ	พระครูปัญญาประสิทธิคุณ
พ.ศ. 2560 ถึง ปัจจุบัน 	คือ	พระครูปลัดสิทธิวรวัฒน์
สิ่งปลูกสร้างที่สำคัญ
เริ่มดำเนิการก่อสร้างหลังจากหลวงพ่อจรัญได้ละสังขารในปีพ.ศ. 2559 ได้แรงบันดาลใจจากวัดใหญ่ชัยมงคล จ.พระนครศรีอยุธยา (ซึ่งหลวงพ่อจรัญเคยไปตามนิมิตได้พบใบลานทองคำที่จารึกบทถวายพรพระหรือพุทธชัยมงคลคาถาซึ่งสมเด็จพระนเรศวรได้ทรงจารึกและบรรจุไว้ในเจดีย์วัดใหญ่ชัยมงคลแห่งนี้) สำหรับพระเจดีย์ธรรมสิงหบุราจริยานุสรณ์นี้ มีเจดีย์ใหญ่อยู่ตรงกลางแวดล้อมด้วยเจดีย์เล็กอีก 8 ทิศ เจดีย์เป็นสีขาว มีส่วนยอดหุ้มทองคำ เจดีย์ประกอบด้วยกัน 4 ชั้น ชั้น G : ลานจอดรถ ความจุประมาณ 140 คัน ชั้นที่ 1 เป็นห้องโถงกว้างใหญ่อเนกประสงค์ที่พระภิกษุสงฆ์และพุทธบริษัทสามารถใช้ปฏิบัติศาสนกิจต่างๆ ชั้นที่ 2 เพื่อบรรจุพระสรีระสังขารของพระเดชพระคุณหลวงพ่อจรัญ ฐิตธมฺโมรวมทั้งอัฐบริขารต่างๆของหลวงพ่อ ส่วนชั้น 3 (ชั้นบนสุด) เพื่อบรรจุพระบรมสารีริกธาตุขององค์สมเด็จพระสัมมาสัมพุทธเจ้า ส่วนที่ฐานโดยรอบชั้นล่างของพระเจดีย์ยังสามารถใช้เพื่อการเวียนเทียนประทักษิณ
ศูนย์ปฏิบัติธรรม
เป็นศูนย์ปฏิบัติธรรมที่พระเดชพระคุณหลวงพ่อพระธรรมสิงหบุราจารย์ (จรัญ ฐิตธมฺโม) ได้เป็นผู้ก่อตั้งเพื่อโดยมีปณิธานว่า"ศูนย์ปฏิบัติธรรมสวนเวฬุวันนี่ เป็นของคนไทย เอาไว้ช่วยเหลือประเทศชาติ ศาสนา พระมหากษัตริย์ เพื่อประโยชน์สุขของประชาชนในชาติบ้านเมืองของเรา" โดยศูนย์ฯมีพื้นที่เกือบ 300 ไร่ มีศาลาปฏิบัติธรรม อาคารที่พัก วิหาร หอฉัน โรงทาน ห้องน้ำ ห้องครัว ไว้รองรับผู้ปฏิบัติธรรมทั้งแบบทั่วไปและหมู่คณะ
ฟีฟ่าคอนเฟเดอเรชันส์คัพ 2017 กลุ่มบี
ฟีฟ่าคอนเฟเดอเรชันส์คัพ 2017 กลุ่มบี ลงเล่นแข่งขันตั้งแต่วันที่ 18 ถึง 25 มิถุนายน ค.ศ. 2017 ประกอบด้วย แคเมอรูน, ชิลี, ออสเตรเลีย, และ เยอรมนี โดยสองทีมที่ดีที่สุดจะได้ผ่านเข้าสู่รอบรองชนะเลิศต่อไป
ตารางคะแนน
ในรอบรองชนะเลิศ:
การแข่งขัน
เวลาตามเวลามอสโก (UTC+3).
แคเมอรูน พบ ชิลี
<section begin=Match 3 /><section end=Match 3 />
ออสเตรเลีย พบ เยอรมนี
<section begin=Match 4 /><section end=Match 4 />
แคเมอรูน พบ ออสเตรเลีย
<section begin=Match 7 /><section end=Match 7 />
เยอรมนี พบ ชิลี
<section begin=Match 8 /><section end=Match 8 />
แอนโธนี อำไพพิทักษ์วงศ์
ประวัติ
ต่อมาในปี พ.ศ. 2555 แอนโธนีย้ายมาสังกัดสโมสรฟุตบอลบุรีรัมย์ ยูไนเต็ด ในตำแหน่งกองกลาง สวมเสื้อหมายเลข 16 โดยวินฟรีด เชเฟอร์ หัวหน้าผู้ฝึกสอนฟุตบอลทีมชาติไทย เรียกเขามาฝึกซ้อมร่วมกับทีมชาติ เพื่อเตรียมลงแข่งขันฟุตบอลเอเชียนคัพ รอบคัดเลือก ซึ่งพบกับทีมชาติเลบานอน ในวันที่ 22 มีนาคม พ.ศ. 2556 ทั้งนี้ ช่วงพักครึ่งฤดูกาลในปีเดียวกัน แอนโธนีย้ายมาสังกัดสโมสรฟุตบอลแบงค็อก ยูไนเต็ด ด้วยค่าตัวประมาณ 3.5 ล้านบาท โดยเขาอยู่กับแบงค็อก ยูไนเต็ด เป็นระยะเวลานานถึง 8 ปี พร้อมกับได้เป็นกัปตันของทีมอีกด้วย
ฟีฟ่าคอนเฟเดอเรชันส์คัพ 2017 กลุ่มบี
ชิลี พบ ออสเตรเลีย
<section begin=Match 12 /><section end=Match 12 />
นางงามนานาชาติ 2010
นางงามนานาชาติ 2010 (Miss International 2010) จะเป็นการประกวดนางงามนานาชาติครั้งที่ 50 จัดเมื่อวันที่ 7 พฤศจิกายน พ.ศ. 2553 (ตามเวลาในประเทศไทย) โดยจะจัดขึ้นที่เมืองเฉิงตู ประเทศจีน โดย อนากาเบลล่า เอสปิโนซ่า นางงามนานาชาติ 2009 มอบมงกุฎให้แก่ อลิซเบธ มอสเควร่า สาวงามจากเวเนซุเอลา วัย 19 ปี ครองตำแหน่งนางงามนานาชาติ 2010
ฤทธิ์หมัดฝังเข็ม
ฤทธิ์หมัดฝังเข็ม (อังกฤษ: Clan of the White Lotus, Fists of the White Lotus) เป็นภาพยนตร์กังฟู ในปี ค.ศ. 1980 กำกับและนำแสดงโดย หลิว เจียเหลียง โดยมี ลัว ลี่ และ หลิว เจียฮุย ร่วมแสดงด้วย
เนื้อเรื่องย่อ
พรรคบัวขาวบุกโจมตี หังเวนถิง จนคู่หมั้นของเขาและอาเปียวน้องชายคู่หมั้นของเขาเสียชีวิต เขาจึงพาภรรยาท้องแก่ของอาเปียวหลบหนีไป เขาฝึกฝนวิทยายุทธ์ ไปท้าประลองกับพรรคบัวขาวอีกแต่ต้องพ่ายแพ้ ภรรยาของอาเปียวจึงแนะนำให้ฝึกฝนการเย็บปักซึ่งเป็นพื้นฐานการต่อสู้แบบอ่อนช้อย และเขารียนเทคนิคการฝังเข็มอีกด้วยเพื่อแก้แค้นพรรคบัวขาว
จานจ่าย
จานจ่าย เป็นอุปกรณ์ทำหน้าที่เป็นสะพานไฟเพื่อจ่ายกระแสไฟฟ้าไปสู่หัวเทียนเพื่อทำการเผาไหม้เชื้อเพลิงสำหรับเครื่องยนต์แบบสันดาปภายใน โดยจานจ่ายจะจ่ายกระแสไฟฟ้าเข้าสู่หัวเทียนให้ถูกต้องตามจังหวะของการจุดระเบิดในแต่ละลูกสูบของเครื่องยนต์ โดยปกติใช้กับเครื่องยนต์เบนซิน
หนง จื้อเกา
ประวัติ
เอกสาร ซ่งฉื่อ (宋史) ของจีน ระบุว่า หนง จื้อเกา เป็นบุตรชายของหนง เฉฺวียนฝู (儂全福) หัวหน้าเผ่าชาวจฺวั้งกลุ่มที่อยู่ในเวียดนาม กับอาหนง (阿儂) ธิดาของหัวหน้าเผ่าเผ่าหนึ่ง เมื่อเขาเติบใหญ่ขึ้น ได้สืบตำแหน่งหัวหน้าเผ่าชาวจฺวั้งต่อจากบิดา
ครั้น ค.ศ. 1042 เขาอายุได้ 17 ปี เขาก่อตั้งราชอาณาจักรของตน เรียกว่า รัฐต้าหลี่ (大理國) ราชสำนักเวียดนามจึงออกติดตามจับกุมเขา เขาถูกคุมตัวไว้ที่ ทังล็อง(Thăng Long) หลายปี
เขาได้รับการปล่อยตัวใน ค.ศ. 1048 จากนั้น ประกาศจัดตั้งอาณาจักรแห่งใหม่ เรียกว่า รัฐหนานเทียน (南天国) ราชสำนักเวียดนามจึงออกปราบปรามเขาอีกครั้ง ทำให้เขาและพรรคพวกต้องหลบหนีเข้าสู่แผ่นดินจีนภายใต้การปกครองของราชวงศ์ซ่ง (宋朝)
ใน ค.ศ. 1052 เขาประกาศจัดตั้งอาณาจักรแห่งใหม่อีกครั้ง เรียกว่า รัฐต้าหนาน (大南国) ตั้งตนเป็นจักรพรรดิ เรียกว่า จักรพรรดิเหรินฮุ่ย (仁惠皇帝) เขายึดหนานหนิง (南宁) ได้ จึงนำทัพมุ่งลงใต้ผ่านกวั่งตง (广东) ลงไปล้อมกวั่งโจว (广州) ได้ 57 วัน เมื่อเลิกล้อมกวั่งโจวแล้ว เขาขึ้นเหนือไปรบกับกองทัพราชวงศ์ซ่ง และมีชัยชนะอย่างต่อเนื่อง เพราะกำลังพลของเขาเคลื่อนไหวได้ง่ายกว่าทัพซ่ง จากนั้น เขามุ่งยึดดินแดนทางใต้และตะวันตก ยึดหนานหนิงได้อีกครั้งในเดือน 10 ค.ศ. 1052
พ.ศ. 740
พุทธศักราช 740 ใกล้เคียงกับ